Qqimeɣ ɣef tɣalaḍṭ tqubel-iyi-d tala n baylek. Deg tlemmast-is, tella yiwet n tmeṭṭut i yettwameslen tettṛuccu-d nnefṣ n temdewert n waman seg yimi i d-yesmejgaren. Yers-d yiẓiwec ɣef uqerru-is yebda yettuɣu. Yiwen n ugrud yeqqim deg rrif yessferkiḍ s yiḍarren-is deg waman. Timeqwa-nni i ineṭṭwen sserfan-t snat n temɣarin i yeqqimen deffir-s. Tamecṭuḥt maḍi teqqar-d kra n wawalen ur ttwafhamen ara, ahat d rregmat i ugrud-nni. Twwet ɣef tayet n temdakelt-is sakin tenna-as ad n-beddel adeg. Ṛuḥent. Leḥḥunt am tebrikin i yesluffuẓen…